## Ministru kabineta rīkojuma projekta “Par Rīgas Juridiskās augstskolas Satversmes apstiprināšanu” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par Rīgas Juridiskās augstskolas Satversmes apstiprināšanu” (turpmāk – rīkojuma projekts) ir izstrādāts saskaņā ar Augstskolu likuma 10.panta trešo daļu, kas paredz, ka privātpersonu dibināto augstskolu satversmes apstiprina Ministru kabinets. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd sabiedrības ar ierobežotu atbildību “Rīgas Juridiskās augstskola” (turpmāk – augstskola) darbību regulē ar Ministru kabineta 2003.gada 24.janvāra rīkojumu Nr.41 “Par Rīgas Juridiskās augstskolas Satversmes apstiprināšanu” apstiprinātā satversme. Saskaņā ar šobrīd spēkā esošās augstskolas satversmes 25.un 58.punktu direktoru valdes kompetencē ir pieņemt, atcelt un grozīt augstskolas satversmi. Ar Latvijas Republikas valdības un Zviedrijas Karalistes valdības 2005.gada 7.novembra līguma par Rīgas Juridisko augstskolu (turpmāk – līgums) spēkā stāšanos spēku zaudēja Latvijas Republikas valdības un Zviedrijas Karalistes valdības 1997.gada 14.jūlija līgums par Rīgas Juridiskās augstskolas dibināšanu un 2000.gada 13.janvāra Papildprotokols Latvijas Republikas valdības un Zviedrijas Karalistes līgumam par Rīgas Juridiskās augstskolas dibināšanu. Saskaņā ar līgumā noteikto par augstskolas dibinātājiem kļuva Latvijas Universitāte un nodibinājums “Fonds atvērtai sabiedrībai DOTS”. Līdz ar to augstskola zaudēja savu īpašo statusu un tās satversmei bija jāatbilst Augstskolu likumā noteiktajam, proti, līdz grozījumu veikšanai satversmē, tie satversmes punkti, kas ir pretrunā Augstskolu likumam, nav piemērojami, un augstskolai jādarbojas atbilstoši Augstskolu likumā noteiktajam. Ņemot vērā minēto, augstskolas dibinātāji (dalībnieki) 2016.gada 15.februārī pieņēma dalībnieku sapulces lēmumu Nr.02/01/2016, ar kuru apstiprināja augstskolas Satversmes sapulces nolikumu, uz kura pamata izveidota Satversmes sapulce, kas 2016.gada 29.jūnijā pieņēma jauno augstskolas Satversmi.Augstskolas šobrīd spēkā esošajā satversmē ir virkne punktu, kas neatbilst Augstskolu likuma normām, piemēram, augstskolas satversme neparedz izveidot satversmes sapulci, bet gan direktoru valdi, kas pieņem un groza satversmi, kā arī ievēlē un atceļ rektoru, paredz, ka senāts ievēlē šķīrējtiesu.Vienlaikus ir nepieciešams precizēt jautājumu par augstskolas dibinātājiem, kas ir mainījušies saskaņā ar 2005.gada 7.novembrī noslēgto Latvijas Republikas valdības un Zviedrijas Karalistes valdības līgumu par augstskolu, kas apstiprināts Saeimā ar 2005.gada 15.decembra likumu “Par Latvijas Republikas valdības un Zviedrijas Karalistes valdības līgumu par Rīgas Juridisko augstskolu”.Rīkojuma projekta mērķis ir apstiprināt augstskolas Satversmes sapulces 2016.gada 29.jūnijā pieņemto jauno augstskolas Satversmi, kas nodrošinātu augstskolas darbības nepārtrauktību, kā arī Satversmes atbilstību Augstskolu likumā noteiktajam tiesiskajam regulējumam. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz augstskolu un tās personālu.  |
| 3. | Tiesiskā regulējuma ietekme uz tautsaimniecību un administratīvo slogu |  Rīkojuma projekts nodrošinās augstskolas darbības kontinuitāti un efektivitāti, kā arī augstskolas Satversmes atbilstību Augstskolu likumā noteiktajam tiesiskajam regulējumam. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma izpildē būs iesaistīta augstskola un tās lēmējinstitūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

*Anotācijas III, IV, V un VI sadaļa – rīkojuma projekts šo jomu neskar.*

Izglītības un zinātnes ministrs Kārlis Šadurskis

Vizē:

valsts sekretāre Līga Lejiņa

27.10.2016.

538

L.Upīte, 67047816

Linda.Upite@izm.gov.lv